Legal Document

Category: 89

Text:
41. ΝΟΜΟΘΕΤ. ΔΙΑΤΑΓΜΑ υπ’ αριθ. 5 της 9/9 Αυγ. 1974 (ΦΕΚ Α΄ 219) Περί ευεργετικών μέτρων υπέρ κατηγοριών τινών κρατουμένων. Άρθρ.1.-1.Αι διατάξεις των άρθρ. 13 και 14 του Νόμ. 2058/1952 «περί μέτρων ειρηνεύσεως», ως ετροποποιήθησαν δια του άρθρ. 3 του Ν.Δ. 3437/1955 και των άρθρ. 2 και 3 του Νόμ. 4496/1966, εφαρμόζονται και επί των κατά την δημοσίευσιν του παρόντος εκτιόντων ποινάς φυλακίσεως ή προσκαίρου ή ισοβίου καθείρξεως δια πράξεις προβλεπομένας υπό του άρθρ. 13 του ως άνω Νόμ. 2058/1952 ως ετροποποιήθη μεταγενεστέρως ή συναφείς ή οπωσδήποτε συναπτομένας προς ταύτας, περιλαμβανομένων και των επί τη βάσει του άρθρ. 5 του αυτού Νόμου εκτιόντων τοιαύτας ποινάς, ως και των τυχόντων διακοπής εκτίσεως της ποινής των, λόγω κινδύνου ανηκέστου βλάβης της υγείας των και δια τον λόγον τούτον ευρισκομένων εκτός φυλακών. Η διάταξις της παρ. 3 του άρθρ. 13 του ιδίου Νόμου έχει εφαρμογήν και εν προκειμένω. 2.Οι κατά την προηγουμένην παράγραφον απολυόμενοι, εάν ήθελον διαπράξει έγκλημα εκ των προβλεπομένων υπό του ως άνω άρθρ. 13 του Νόμ. 2058/1952, εντός πενταετίας από της απολύσεως των , εκτίουσιν αθροιστικώς μετά της νέας ποινής και ολόκληρον την ανασταλείσαν. Εάν υποπέσουν ούτοι κατά τον αυτόν χρόνον εις την διάπραξιν ετέρου εγκλήματος, εκτίουσιν αθροιστικώς ολόκληρον την ανασταλείσαν ποινήν μόνον εάν η νέα ποινή είναι τοιαύτη τουλάχιστον καθείρξεως, άλλως η χορηγηθείσα αναστολή διατηρείται. Άρθρ.2.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. (Αντί για τη σελ. 128,27(α) Σελ. 128,27(β) Τεύχος Ζ121-Σελ. 119 Αδικήματα κατά της δημοσίας ασφαλείας 8.Δ.α.40-41 8.Δ.α.41 Αδικήματα κατά της δημοσίας ασφαλείας